KBANK ร่วง 4% หวั่นตั้งสำรอง Q4 อ่วม 2.3 หมื่นลบ. โบรกทบทวนเป้ากำไรปี 66-67
KBANK ร่วง 4% ลงมาที่ 147 บ. หวั่นตั้งสำรองไตรมาส 4/65 อ่วม 2.27 หมื่นลบ. ฉุดกำไรเหลือ 3.2 พันลบ. วูบ 70% จากไตรมาสก่อน โบรกเล็งทบทวนเป้ากำไรปี 66-67 ใหม่ เหตุกังวลเกี่ยวกับคุณภาพสินทรัพย์
KBANK ร่วง 4% หวั่นตั้งสำรอง Q4 อ่วม 2.27 หมื่นลบ. ฉุดกำไรเหลือ 3.2 พันลบ. วูบ 70% จากไตรมาสก่อน โบรกทบทวนเป้ากำไรปี 66-67
20 ม.ค. 2566

ผู้สื่อข่าวรายงานว่า วันนี้ (20 ม.ค.66) ราคาหุ้นธนาคารกสิกรไทย จำกัด (มหาชน) หรือ KBANK ล่าสุด ณ เวลา 10:15 น. อยู่ที่ระดับ 147 บาท ลบ 6.50 บาท หรือ 4.23% สูงสุดที่ระดับ 148 บาท ต่ำสุดที่ระดับ 146.50 บาท ด้วยมูลค่าซื้อขาย 3.65 พันล้านบาท

ทั้งนี้ราคาหุ้น KBANK ปรับตัวลง หลังรายงานผลการดำเนินงานไตรมาส 4/65 กำไรสุทธิปรับตัวลดลงอย่างหนัก หลังตั้งสำรองเพิ่มขึ้น
โดยบล.เคจีไอ (ประเทศไทย) ระบุในบทวิเคราะห์ว่า KBANK รายงานกำไรสุทธิไตรมาส 4/65 อยู่ที่ 3.2 พันล้านบาท ลดลง 70% เมื่อเทียบจากไตรมาสก่อน และลดลง 68% เมื่อเทียบจากปีก่อน ต่ำกว่าประมาณการของบล.เคจีไอ (ประเทศไทย) ประมาณ 60% และ consensus ประมาณ 70% เนื่องจากมีการตั้งสำรองก้อนใหญ่ ทั้งนี้ กำไรสุทธิปี 65 อยู่ที่ 3.58 หมื่นล้านบาท (ลดลง 6% ต่ำกว่าประมาณการของฝ่ายวิจัย 13% และต่ำกว่า consensus 15%
สำหรับการที่ธนาคารตั้งสำรองก้อนใหญ่ถึง 2.27 หมื่นล้านบาท คิดเป็น credit cost ที่ 360 bps ในไตรมาส 4/65 ทำให้เกิดความกังวลเกี่ยวกับคุณภาพสินทรัพย์ของธนาคาร และทำให้ฝ่ายวิจัยฯ ต้องทบทวนประมาณการกำไรปี 66-67 อีกครั้ง แนะนำ “Outperform” ราคาเป้าหมายที่ 188 บาท